SSP เทรดคึก-วอลุ่มกระฉูด! คาดเก็งฯแผนธุรกิจโดดเด่น-เทคนิคขาขึ้นชี้เป้า 12 บ.
SSP เทรดคึก-วอลุ่มกระฉูด! คาดเก็งฯแผนธุรกิจโดดเด่น-เทคนิคขาขึ้นชี้เป้า 12 บ. โดย ณ เวลา 11.11 น. อยู่ที่ระดับ 9.80 บาท บวก 0.35 บาท หรือ 3.70% ด้วยมูลค่าซื้อขาย 808.54 ล้านบาท
24 ต.ค. 2560

ผู้สื่อข่าวรายงานว่า บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ณ เวลา 11.11 น. อยู่ที่ระดับ 9.80 บาท บวก 0.35 บาท หรือ 3.70% ด้วยมูลค่าซื้อขาย 808.54 ล้านบาท คาดนักลงทุนเก็งกำไรแผนธุรกิจและการทำกำไรได้โดดเด่น

บล.เออีซี ระบุในบทวิเคราะห์ว่า  SSP เป็นผู้ทำพลังงานทางเลือก และมีสัญญาขายไฟในมือเพียบ ทยอยก่อสร้างโรงไฟฟ้า และตามแผน เมื่อถึงปี 63 ควรจะมีโครงการในมือไม่ต่ำกว่า 200 MW และจุดเด่นก็คือความสามารถในการทำกำไรที่โดดเด่น ด้วยอัตรากำไรสูงถึง 50% ล่าสุดคาดว่าจะได้โรงไฟฟ้าเพิ่มจากโครงการองค์การทหารผ่านศึก และเตรียมเข้าบิดโรงไฟฟ้าประเภท Hybrid ก้อนใหญ่ มีโอกาสได้ใบอนุญาตเพิ่ม
ด้วยเหตุนี้ จึงมองว่าอนาคตของบริษัทน่าสนใจ และเล็งเป้าหมาย 12 บาทเหมือนเดิมตามที่ให้ไปแล้ว ส่วนกราฟเกิด Buy signal ฟอร์มตัวเป็นสามเหลี่ยม หากตัดผ่านแนว 9.60 บาท จะทำให้เกิดสัญญาณ Follow buy signal ที่จะทำให้ราคาวิ่งไปทดสอบ 10.50 บาทต่อไป